
Anunț privind organizarea concursului pentru ocuparea postului contractual vacant de referent de specialitate, gradul IA (ID 242204), din cadrul Serviciului Achiziții și Administrativ al Ministerului Culturii

În temeiul art. 554 alin. (7) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, al Hotărârii Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, denumit în continuare Regulamentul-cadru, și al art. XXII alin. (1), (2), (3) lit. a) și (6) din Legea nr. 141/2025 privind unele măsuri fiscal-bugetare, cu modificările și completările ulterioare, Ministerul Culturii organizează în perioada 20 octombrie 2026 – 18 noiembrie 2026, la sediul său din București, sector 3, Bulevardul Unirii nr. 22, concurs pentru ocuparea unui post contractual de execuție vacant de referent de specialitate, gradul IA (ID post 242204) în cadrul Serviciului Achiziții și Administrativ.
Postul este post unic în sensul art. XXII alin. (3) lit. a) din Legea nr. 141/2025 și aparține personalului contractual de specialitate prevăzut la art. 539 alin. (2) lit. a) din Codul administrativ. Postul se ocupă pe durată nedeterminată, cu normă întreagă, durata normală a timpului de muncă fiind de 8 ore pe zi, respectiv 40 de ore pe săptămână. Activitatea se desfășoară la sediul Ministerului Culturii.

I. Documente necesare înscrierii la concurs ce se vor regăsi în dosarele depuse de candidați

Documente necesare înscrierii la concurs:
Dosarul de concurs cuprinde documentele prevăzute la art. 35 alin. (1) lit. a)-g) și i) din Regulamentul-cadru, enumerate mai jos (documentul prevăzut la art. 35 alin. (1) lit. h) nu se solicită, postul nefiind dintre cele prevăzute la acea literă):
a) formular de înscriere la concurs, conform modelului prevăzut la anexa nr. 2 la Regulamentul-cadru;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor (inclusiv suplimentul la diplomă / foaia matricolă) şi ale altor acte care atestă efectuarea unor specializări, precum şi copiile documentelor care atestă îndeplinirea condițiilor specifice ale postului solicitate de Ministerul Culturii;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) curriculum vitae, model comun european [art. 35 alin. (1) lit. i)].
Pentru dovedirea vechimii, modelul orientativ al adeverinței menționate la lit. e) este prevăzut în anexa nr. 3 din Regulamentul-cadru. Adeverințele întocmite într-un alt format trebuie să cuprindă elemente similare celor prevăzute în anexa nr. 3 şi să permită stabilirea funcției ocupate, a nivelului studiilor solicitate pentru ocuparea acesteia, a temeiului desfășurării activității, a vechimii în muncă și a vechimii în specialitatea studiilor.
Adeverința care atestă starea de sănătate conține, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situaţia solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
Copiile de pe actele prevăzute la lit. b) - e), precum şi copia certificatului de încadrare într-un grad de handicap se prezintă însoțite de documentele originale, care se certifică cu mențiunea "conform cu originalul" de către secretarul comisiei de concurs.
Documentul prevăzut la lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor şi care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către Ministerul Culturii, potrivit legii.
Candidații cu dizabilități pot transmite comisiei de concurs, în termenul stabilit pentru depunerea dosarelor, propunerea privind instrumentele și măsurile necesare pentru asigurarea accesibilității probelor de concurs, în raport cu tipul dizabilității și cu nevoile individuale, în condițiile art. 35 alin. (11) și ale art. 48-52 din Regulamentul-cadru

II. Condiții de participare la concurs

Condiții generale
Condițiile generale de participare la concurs sunt cele prevăzute la art. 15 lit. a)-g) din Regulamentul-cadru, după cum urmează:
a) are cetățenia română sau cetăţenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetăţenia Confederației Elvețiene;
b) cunoaște limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate şi, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorităţii, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranța a interzicerii ocupării unei funcţii sau a exercitării unei profesii.

Condiții specifice ale postului:
Condițiile specifice de participare la concurs, stabilite pe baza fișei postului potrivit art. 16 din Regulamentul-cadru, sunt următoarele:
a) studii universitare de licență, absolvite cu diplomă de licență sau echivalentă, în domeniul fundamental științe sociale ori în domeniul fundamental științe inginerești;
b) vechime în specialitatea studiilor: minimum 5 ani;
c) cunoștințe de operare pe calculator (utilizarea computerului, instrumente online, editare text) - nivel începător.
Cunoștințele de operare pe calculator se dovedesc prin unul dintre următoarele documente:
i. certificat de competențe digitale eliberat în cadrul examenului național de bacalaureat, care atestă nivelul „utilizator începător” sau un nivel superior;
ii. certificat ECDL/ICDL ori profil ECDL/ICDL din care rezultă promovarea unuia sau mai multor module corespunzătoare competențelor solicitate;
iii. diplomă, certificat de absolvire sau certificat de competențe profesionale, eliberat în condițiile legii, însoțit, dacă este cazul, de foaia matricolă, suplimentul descriptiv ori programa de formare, din care rezultă dobândirea competențelor solicitate.

Cerințe prevăzute de Codul administrativ
Candidații trebuie să îndeplinească și cerințele specifice prevăzute la art. 542 alin. (1) şi (2) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare.

III. Bibliografia și tematica de concurs

	Bibliografia
	Tematica

	Constituția României, republicată
	Drepturile, libertățile și îndatoririle fundamentale

	Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare
	Egalitatea în activitatea economică și în materie de angajare și profesie

	Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare
	Egalitatea de șanse și tratament între femei și bărbați în domeniul muncii. Egalitatea de șanse între femei și bărbați în ceea ce privește participarea la luarea deciziei.

	Titlul III al părții a VI-a din Ordonanța de urgență a Guvernului nr. 57/2019, cu modificările și completările ulterioare
	Reglementări privind personalul contractual

	Legea nr. 319/2006 a securității și sănătății în muncă, cu modificările și completările ulterioare
	Obligațiile angajatorilor, Obligațiile lucrătorilor, Comunicarea, cercetarea, înregistrarea și raportarea evenimentelor

	Ordinul ministrului finanțelor publice nr. 2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii
	Norma privind organizarea și efectuarea inventarierii elementelor de natura activelor, datoriilor și capitalurilor proprii-integral



Notă: Pentru toate actele normative mai sus menționate în cadrul Bibliografiei și tematicii, forma valabilă se consideră aceea având toate modificările și completările ulterioare, până la ziua publicării anunțului.

IV. Calendarul și desfășurarea concursului

Concursul se va desfășura în trei etape succesive, astfel:
· selecția dosarelor de înscriere se desfășoară marți, 3 noiembrie 2026, până la ora 13:00, în termenul prevăzut de art. 36 alin. (1) din Regulamentul-cadru;
· [bookmark: _Hlk242963209]proba scrisă va avea loc marți, 10 noiembrie 2026, ora 12:00, la sediul Ministerului Culturii din Bulevardul Unirii nr. 22, sector 3, București; 
· [bookmark: _Hlk242963270]interviul va avea loc vineri, 13 noiembrie 2026, ora 12:00, la sediul Ministerului Culturii din Bulevardul Unirii nr. 22, sector 3, București. Data și ora susținerii interviului se reconfirmă, iar programarea individuală a candidaților se afișează odată cu rezultatele probei scrise, în condițiile art. 41 alin. (6) din Regulamentul-cadru. 

Calendarul concursului pentru ocuparea postului contractual de execuție vacant de referent de specialitate gradul IA la Serviciul Achiziții și Administrativ este următorul (termenele se calculează potrivit art. 98 din Regulamentul-cadru):
	[bookmark: _Hlk242963415]Marți, 20 octombrie 2026
	publicitatea concursului și constituirea comisiilor de concurs, respectiv de soluționare a contestațiilor

	Luni, 2 noiembrie 2026
ora 16:00
	termenul-limită pentru depunere de către candidați a dosarelor de concurs

	Marți, 3 noiembrie 2026, până la ora 13:00
	selecția[footnoteRef:1] dosarelor de înscriere [1:  Până în ultima zi prevăzută pentru selecția dosarelor, membrii comisiei de concurs pot solicita candidaților documente relevante, din categoria celor prevăzute la art. 35 alin. (1) din Regulamentul-cadru, pentru desfășurarea concursului (art. 37 alin. (3) din Regulamentul-cadru).] 


	Marți, 3 noiembrie 2026
ora 14:00
	afișarea rezultatelor selecției dosarelor de concurs

	Miercuri, 4 noiembrie 2026
până la ora 14:00
	termenul limită pentru depunerea contestațiilor privind selecția dosarelor de concurs

	Joi, 5 noiembrie 2026
până la ora 14:00
	termenul limită de soluționare a contestațiilor depuse privind selecția dosarelor și afișarea rezultatelor

	Marți, 10 noiembrie 2026,
ora 12:00
	proba scrisă

	Miercuri, 11 noiembrie 2026
ora 09:00
	afișarea rezultatelor probei scrise

	Joi, 12 noiembrie 2026
până la ora 09:00
	termenul limită de depunere a contestațiilor la proba scrisă

	Vineri, 13 noiembrie 2026
până la ora 09:00
	termenul limită de soluționare a contestațiilor depuse la  proba scrisă și afișarea rezultatelor

	Vineri, 13 noiembrie 2026, ora 12:00
Luni, 16 noiembrie 2026, ora 09:00
	Interviul

afișarea rezultatelor interviului

	Marți, 17 noiembrie 2026, până la ora 09.00
	termenul limită de depunere a contestațiilor la interviu

	Miercuri, 18 noiembrie 2026, până la ora 09:00
	termenul limită de soluționare a contestațiilor depuse la interviu și afișarea rezultatelor

	Miercuri, 18 noiembrie 2026, până la ora 15:00
	afișarea rezultatelor finale



V. Alte precizări

Candidații depun dosarele de concurs personal, în perioada 20 octombrie - 2 noiembrie 2026, inclusiv, la Serviciul Resurse Umane din cadrul Ministerului Culturii, camera 419, etajul 4 al clădirii Aula, Bulevardul Unirii nr. 22, sectorul 3, București. Termenul-limită pentru depunerea dosarelor este luni, 2 noiembrie 2026, ora 16:00.
Dosarele se primesc în zilele lucrătoare, de luni până joi, între orele 08:30 și 16:00, iar vinerea între orele 08:30 și 13:00.
La înregistrarea dosarului de concurs, fiecărui candidat i se comunică un cod numeric de identificare, corespunzător numărului de înregistrare al dosarului, care va fi utilizat pentru afișarea tuturor rezultatelor concursului.
Informarea privind prelucrarea datelor cu caracter personal se pune la dispoziția candidaților de către Serviciul Resurse Umane, la colectarea datelor.
La fiecare probă se acordă maximum 100 de puncte. Sunt declarați admiși candidații care obțin minimum 50 de puncte la fiecare probă. Punctajul final se calculează ca medie aritmetică a punctajelor celor două probe. 
La etapa următoare se pot prezenta numai candidații declarați admiși la etapa precedentă. În cazul în care la concurs se prezintă un singur candidat, ocuparea postului se face prin examen.
Contestațiile se depun la Serviciul Resurse Umane, la locul indicat pentru depunerea dosarelor, în termen de o zi lucrătoare de la afișarea efectivă a rezultatului, până la aceeași oră în ziua lucrătoare următoare, sub sancțiunea decăderii din acest drept, potrivit art. 53 și art. 98 alin. (2) din Regulamentul-cadru. Termenul pentru fiecare contestație curge de la data și ora afișării efective a rezultatului și se încheie în ziua lucrătoare următoare la aceeași oră. Dacă afișarea se face la altă oră decât cea programată în calendar, termenul se recalculează potrivit art. 98 alin. (2) din Regulamentul-cadru. Rezultatele se afișează la sediul Ministerului Culturii și pe pagina de internet www.cultura.ro, secțiunea Carieră, folosind codul numeric de identificare comunicat candidatului.
Informații privind organizarea și desfășurarea concursului se obțin de la Serviciul Resurse Umane, la telefon 021.224.41.46, prin e-mail la resurseumane@cultura.ro sau la sediul Ministerului Culturii, la adresa indicată în prezentul anunț.

